AFRIKAANSE OPSOMMING: Weinig beskikbare voorkomingsprogramme is tans op die jeug en toekomstige leiers gerig. In ander lande in Suider-Arika word voorkomingsprogramme sterk op die jeug gevestig ten einde die visie van 'n Vigsvrye generasie in die toekoms te probeer verwesentlik. Hierdie studie is as 'n gevallestudie opgeskryf met sterk klem op 'n volwasse opvoedkundige model en jeugontwikkeling en 'n positiewe fokus op jong opinieleiers, as teikengroep. Die uitkomste van die program is sterk op voorkoming gerig. Die model is ontwikkel deur 'n nie-winsgewende organisasie (NGO), OIL (Reach Out Adolescent Training). Die studie beskryf die ontstaan, metodiek en implementering van OIL en beskryf sekere van die suksesse wat reeds daarmee bereik is. Die teoretiese basis van die OIL program word beskryf. Ook word die belangrikheid van deeglike voorafopleiding en die transformasie wat deur OIL bereik kan word, deeglik op skrif gestel. Die verdere verloop van die opleidingsprogram word uitgespel en voorstelle vir verdere navorsings- en ontwikkelingswerk word aan die hand gedoen.